Muhabbatga bir qadam: Munosabatlari avvalida bir-birini yoqtirmagan juftliklar (foto)

Har doim ham bir qarashda muhabbat bo‘lavermaydi. Quyidagi yulduzli juftliklar o‘zaro nafrat, yoqtirmaslik yoki befarqlikdan keyingina kuchli munosabatlarni o‘rnatishga muvaffaq bo‘lgan.
Mila Kunis va Eshton Kutcher

Juftlik 1998-yil “Shou 70-X” sitkomi suratga olinayotgan vaqtda uchrashgan. Mila o‘shanda 14 yosh, Eshton esa 19 yoshda bo‘lgan. Juftlikning yaqinlari  Eshton va Mila suratga olish davomida do‘st emasligini ta’kidlagan. Aslida ular bir-biridan ortda qolishni istamagan. Ajablanarlisi shundaki, bugungi kunda Kunis va Kutcher turmush qurgan va ikki farzandi bor: Uayatt ismli qizi va o‘g‘li Dimitriy.

Koul Sprous va Lili Reynxart

“Riverdeyl” seriali yulduzlari Lili Reynxart va Koul Sprous ikki yil davomida uchrashib yurdi va ularning munosabati jamoatchilik nazorati ostida davom etmoqda. Qizig‘i shundaki, Sprous va Reynxart darhol bir-birini yoqtirmagan, chunki dastlab Reynxart dastlab unga e’tibor bermagan. Intervyularning birida aktrisa Koul haqidagi ilk taassurotini o‘rtoqlashgan: “Men bu odamning ovozini yoqimsiz deb o‘ylaganman.  Hozir o‘rganib qolgandirman, ehtimol”. Ajralish haqidagi mish-mishlarga qaramasdan, juftlik hamon birga va ayriliqni reja qilmagan.
Monika Belluchchi va Vensan Kassel

Monika Belluchchi va Vensan Kassel munosabatlarni o‘zaro nafrat bilan  boshlagan. Juftlik 1996-yilda “Xonadon” kartinasining suratga olish maydonchasida uchrashgan va o‘sha zahotiyoq bir-birlarini yoqtirmagan. Kassel Belluchchiga juda mag‘rur bo‘lib tuyulgan va fransuz aktyori esa aktrisani bosh rolga munosib deb bilmagan. Muvaffaqiyatsiz tanishishga qaramay, Monika va Vensan nikohi 14 yil davom etdi.

Rayan Gosling va Reychel Mak-Adams

“Xotira kundaligi” filmidagi hamkorlik Rayan va Reychel uchun haqiqiy sinov bo‘ldi. Ular, albatta, suratga olish jarayonida bir-birini yoqtirib qolmagan. Film rejissorining keyinchalik ma’lum qilishicha, Rayan hattoki unga Reychelning o‘rniga boshqa aktrisani taklif qilish haqida gapirgan. Suratga olish jarayonining oxiriga kelib, o‘zaro dushmanlik to‘xtagan va juftlik o‘rtasida uch yildan buyon davom etayotgan ishqiy munosabatlar boshlangan.